มารุกาเมะ ร้านอุด้งชื่อดัง ตัวร้านเน้นบริการตัวเอง สั่งเมนู เลือกเทมปุระเพิ่มถ้าอยากกิน เลื่อนไปเลื่อยๆ สั่งน้ำ จ่ายเงิน เดินไปรอที่โต๊ะรออาหารเสิร์ฟ ซึ่งก็รอไม่นานเลยค่ะ ประมาณ5-10นาทีเท่านั้น อาหารก็มาเสิร์ฟ 
-เซต ข้าวหน้าปลาทอด ทาร์ทาร์ ซอส149บาท
ข้าวญี่ปุ่นร้อนๆ ท็อปด้วยกะหล่ำและปลาชุปแป้งทอด ไม่อมน้ำมัน ราดด้วยซอสญี่ปุ่น และทาร์ทาร์ซอส อร่อยมากค่ะ แต่ตัวทาร์ทาร์ซอสให้มาน้อยไปหน่อย เมื่อเทียบกับปลา สลัดอุด้ง ราดซอสครีมงา รสชาติธรรมดาค่ะ 
-ข้าวไข่ข้น กุ้งเทมปุระ ตัวไข่ข้นเยิ้มนิดๆ กินกับกุ้งเทมปุระ อร่อยมากค่ะ ตัวเทมปุระทอดมาได้ดีเลย

นอกจากนี้ทางร้านยังมีเกล็ดขนมปังทอดไว้ให้คนที่ชอบไปตักกินฟรีด้วยนาา กินคู่กับซอสเทมปุระปรุงรสเอง อิ่มสุดๆมื้อนี้ กินเสร็จเราก็ยกจานไปเก็บที่เคาท์เตอร์ล้างจาน ชอบร้านนี้ตรงนี้แหละ คนเรากินเสร็จก็ควรจะเก็บจานเองเนอะ 

เอาเป็นว่าเวลาเร่งด่วนใครหิวๆ แนะนำแวะร้านนี้เลย บริการรวดเร็ว ราคาไม่แพง แถมอร่อยด้วยนะเออ

